Eritrokeratodermija varijabilis

**Eritrokeratodermija variabilis** (također poznata kao ***erythrokeratodermia figurata variabilis***, ***keratosis extremitatum progrediens***, ***keratosis palmoplantaris transgrediens et progrediens***, **Mendes da Costin sindrom**,**Mendes da Costin tip eritrokeratodermije** i ***progressive symmetric erythrokeratoderma***) je rijedak autosomno dominantni poremećaj koji se obično javlja pri rođenju ili tokom prve godine života.  Do danas smatralo se da je uzrokovana mutacijama u genima koji kodiraju za proteine kanala koneksina u epidermisu, što dovodi do pogrešne regulacije homeostaze u keratinocitima.
Gus mutacija u genu koji kodira koneksin-31 (GJB3; 603324) na hromozomu 1p34. Jedna porodica sa EKVP1 je prijavljena sa homozigotnom mutacijom u genu GJB3.

## Mapiranje
U studiji povezanosti  u jednoj nizozemskoj porodici, čiji su dio proučavali Noordhoek (1950), van der Schroeff et al. (1984) su pronašli blisku vezu sa Rh (111700), koji se nalazi na  hromosomu 1, pozicija p36.2-p34. Među 27 informativnih osoba pronađen je samo jedan rekombinant (maksimalni lod = 5,55 pri, frakciji rekombinacije od 0,044). Sa informacijama o povezanosti od drugog velikog rodoslova, van der Schroeff et al. (1988) doveo je maksimalni lod rezultat na 9,93 pri frakciji rekombinacije od 0,03 (95% CI, 0,008-0,11).

## Molekulska genetika
Prema OMIM-u, Richard et al. (1998) identifikovali su mutacije u koneksinskom genu GJB3 (603324.0001-603324.0003) kao uzrok migratornog oblika eritrokeratodermije variabilis (EKV) u četiri  porodice. U osam drugih EKV porodica nije pronađena mutacija u GJB3.
Wilgoss et al. (1999) identifikovali su heterozigotnost za misens mutaciju u genu GJB3 (R42P; 603324.0008) kod oboljelih članova porodice sa EKV.

Richard et al. (2000) analizirali su gen GJB3 u dvije porodice i tri sporadična pacijenta sa EKV i u dvije porodice i četiri sporadična pacijenta sa progresivnim, simetričnim oblikom (PSEK) eritrokeratodermije, uključujući porodicu koju su prethodno opisali Macfarlane et al. (1991) u kojoj je jedna sestra imala karakteristike EKV, a druga PSEK. Richard et al. (2000) identifikovali su tri heterozigotne mutacije u GJB3, uključujući R42P, u EKV probandima, ali nisu otkrili mutacije kod pacijenata sa PSEK.

Kod brata i sestre iz izraelske porodice koja segregira autosomno recesivnu *erythrokeratodermia variabilis*, Gottfried et al. (2002) identificirali su homozigotnost za misens mutacije u genu GJB3 (L34P; 603324.0010). Roditelji koji nisu bili pogođeni bili su heterozigotni za mutaciju, koja nije pronađena u 208 kontrolnih hromosoma. Sugeriraju da misens mutacija možda neće biti u stanju da ispolji dominantno-negativan efekat u heterozigotnom obliku, čime se klinički manifestuje samo u homozigotu.

## Klinička obilježja
Mendes da Costa (1925) opisao je ovo stanje kod majke i kćeri i dodijelio oznaku *erythrokeratodermia variabilis* (EKV). Pacijenti su pokazivali relativno fiksirane mrlje hiperkeratoze i eritematozne oblasti 'karakterizirane hirovito oblikovanim obrisima, poput graničnih linija morskih obala na kartama. Za razliku od hiperkeratotskih područja, eritematozna područja su se pomicala iz sata u sat.

Jedan tip karakterizira generalizirana, perzistentna, smeđa hiperkeratoza, sa naglašenim mrljama na koži, dok je drugi tip lokaliziran, sa zahvaćenošću ograničenog obima i karakterizirana oštro ograničenim hiperkeratoznim plakovima.

Može se povezati sa GJB3 i GJB4. Okarakterizirana je 1925.

## Također pogledajte
* Koža
*Karatin
*Epiderma

## Reference
## Vanjski linkovi
Kategorija:Geni na hromosomu 1
Kategorija:Genodermatoze
Kategorija:Palmoplantarne keratodermije
Kategorija:Rijetke bolesti